Rossiya Federal migratsiya xizmati (FMX) oxirgi bir yarim yil davomida Rossiyadan boshpana so‘rab murojaat qilganlar miqdori keskin darajada o‘sganini qayd etdi. Bu haqda RIA "Novosti" xabar bergan. "2014-2015 yillarda Rossiya FMXdan boshpana so‘rab murojaat qilganlar soni qariyb 100 baravar oshgan", deb ma’lum qilgan boshqarmaning fuqarolik masalalari bo‘yicha bo‘limi rahbari Valentin Kazakov. U bu o‘sish aynan qaysi mamlakat fuqarolari hisobiga qayd etilganiga aniqlik kiritmagan.